Babez for Breakfast

Babez for Breakfast on hard rock -yhtye Lordin viides studioalbumi, joka julkaistiin 15. syyskuuta 2010. Albumilla vierailevat muun muassa Mark Slaughter (puhe kappaleessa "Granny's Gone Crazy") sekä Kissin entinen soolokitaristi Bruce Kulick (kitarasoolo kappaleessa "Call Off the Wedding). Albumi ylsi ensimmäisellä listaviikollaan Suomen virallisen listan yhdeksänneksi ja seuraavalla viikolla sijalle 35. == Tausta == Mr. Lordi sekä Amen aloittivat uusien kappaleiden säveltämisen albumia varten heinäkuussa 2009. Levy-yhtiö oli kysellyt, kenet yhtye haluaa Tuottajaksi albumille. Amenin ehdotuksesta levy-yhtiö pyysi Michael Wageneria tuottajaksi.Maria Jyrkäs, Mr. Lordi 2022, s. 438 Wagener osallistui albumin esituotantoivaiheeseen. Wagener oli mukana valitsemassa albumin kappaleita. Treenikämpällä Wagener oli mukana miettimässä sovitusratkaisuja. Mr. Lordi kävi Bruce Kulickin luona Los Angelesissa tekemässä uusia kappaleita. Mukana kappaleita oli tekemässä myös Jeremy Rubolino.Maria Jyrkäs, Mr. Lordi 2022, s. 445 == Albumin tekeminen == === Äänitys === Yhtye aloitti albumin äänitykset Yhdysvalloissa helmikuussa 2010. Kaiken kaikkiaan demoja oli 44 demoa, joista levytettäväksi valittiin 15. Välillä tuottaja Wagener kehotti lyhentelemään kitarariffejä ja kappaleiden lopetuksia, mutta muuten hän ei puuttunut kovinkaan paljon yhtyeen sovituksiin. Jokainen kappale katsottiin omana kokonaisuutena ja yhden kappaleen äänitykseen käytettiin aina 2–3 päivää, joiden aikana Mr. Lordi maalasi myös jokaisesta kappaleesta kuvan, jotka myöhemmin päätyivät albumin kansivihkoon.Maria Jyrkäs, Mr. Lordi 2022, s. 450 Äänitysten ajan yhtye ylläpiti studiopäiväkirjaa Twitterissä ja Bloggerissa. Albumin äänitykset päättyivät huhtikuussa. === Musiikki === Albumin tyyli poikkeaa suuresti edeltävästä Deadache-albumista. Albumin soundi perustuu 80-luvun hard rockiin. Kappaleet ovat keskimäärin kolme minuuttisia, ne rakentuvat kertosäkeiden varaan. Albumin introssa ollaan synnyttämässä vauvaa, joka onkin hirviö. Bruce Kulick soittaa kitarasoolon kappaleessa Call Off The Wedding.Maria Jyrkäs, Mr. Lordi 2022, s. 452 "Amen’s Lament to Ra" -kappale on Amenin akustinen kitarasoolo, ja kappaleessa "Give Your Life For Rock 'n' Roll" kuullaan gospel-kuoroa. Näitä Lordin tuotannossa ei oltu ennen kuultu. Uutuutena levyllä kuullaan myös jousisoitinta. === Kansitaide === Albumin kansikuvaksi Mr. Lordi maalasi naisen pitelemässä sylissään Lordi-kasvoista vauvaa, joka on puraissut äitinsä rintaa niin, että se vuotaa verta. Sony Music ei halunnut julkaista levyä kyseisellä kansikuvalla, joten levy-yhtiö sensuroi sitä rajaamalla alkuperäistä maalausta. Albumi on yhtyeen ensimmäinen, jonka kansikuvassa yhtye ei esiinny. == Menestys == Ensimmäisellä viikolla Babez for Breakfast -albumia myytiin tuhat kappaletta Yhdysvalloissa, joissa se pääsi Top new artist album -listan sijalle 43. Top new artist album -lista on niille artisteille ja yhtyeille, jotka eivät ole koskaan päässeet Billboard 200 -listalle sadan parhaan joukkoon.LORDI: 'Scarchives Vol. 1' Artwork, Release Date Revealed - June 29, 2012 Helmikuussa 2011 The Voice uutisoi, että albumia on myyty Suomessa vain 4 000 kappaletta. Sony Musicin toimitusjohtaja Kimmo Valtanen vahvisti, ettei albumin kotimaanmyynti vastannut odotuksia. == Kappaleet == == Kokoonpano == * Mr. Lordi – laulu * Amen – kitarat, taustalaulu * OX – basso * Kita – rummut, taustalaulu * Awa – koskettimet === Vierailijat === * Bruce Kulick – kitarasoolo (”Call Off the Wedding”) * Mark Slaughter – puhe (”Granny's Gone Crazy”) * Tracy Lipp – puhe (”SCG5: It’s a Boy!” ja ”Give Your Life for Rock’n’Roll”, taustalaulu) * Michael Wagener – puhe (”Devil’s Lullaby”) * Clay Vann – puhe (”Rock Police”) * Julie Westlake – taustalaulu (”Give Your Life for Rock’n’Roll”) * Marija S – taustalaulu (”Give Your Life for Rock’n’Roll”) == Arvostelut == * Allmusic: Allmusic review * Dome.fi: Dome.fi: Levyarvio * Helsingin Sanomat: Nyt.fi: Levyarvio * Imperiumi.net: Imperiumi.net: Levyarvio * Metal Injection: Metal Injection: Album review * Soundi: Soundi: Levyarvio == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * Babez for Breakfast Discogsissa * Luokka:Vuoden 2010 albumit Luokka:Lordin albumit